### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. november 2019 har vedtaget Magistratens foranstående indstilling af 18. november 2019.

Anlægsbevilling til mindre byggemodningsarbejder (projektering og udførelse) i [adresse]. Anlægsarbejderne er anden etape (herefter benævnt Etape 1.2) i realiseringen af Udviklingsplanen "[adresse] – en del af [adresse] midt i landskabet", august 2018.

### Resumé

Nærværende indstilling omfatter mindre, men presserende projekterings- og anlægsarbejder i forbindelse med den fortsatte realisering af udviklingsplanen for [adresse].

På baggrund af "Udviklingsplan, [adresse]" og "[adresse], etape 1" søges anlægsbevilling til kommunale byggemodningsarbejder, som en del af det salgsforberedende anlægsarbejde i [adresse].

Anlægsbevilling søges til nedrivning af alle bygningerne på Smoven 5-7 og 9 samt pilotprojekt med fokus på genbrug og bæredygtighed i området.

Rådighedsbeløbet til finansiering af anlægsudgiften på 11,9 mio. kr. udmøntes fra den afsatte reserve "[adresse] – byggemodning".

### Indstilling

Det indstilles:

At 1) Byrådet godkender udmøntning af 11,9 mio. kr. fra anlægsreserven og giver en tilsvarende projekterings- og anlægsbevilling på 12,6 mio. kr. (løbende priser) til udførelse af de nævnte anlægsarbejder og omkostninger til byggemodning.

At 2) Magistraten bemyndiges til at udmønte fra den centralt afsatte reserve på 20% af byggemodningsudgiften, svarende til 1,8 mio. kr. til uforudsete udgifter, jf. afsnit 7.

### Sagens forløb

14-11-2019 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 18-11-2019 Magistraten
Fremsendes til [adresse] med bemærkning, at Magistraten i mødet den 18. november 2019 anbefaler, at byrådet tiltræder Magistratsafdelingen for Teknik og Miljøs indstilling af 11. november 2019.
 27-11-2019 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 27. november 2019 har vedtaget Magistratens foranstående indstilling af 18. november 2019.